CELEX: 62010FN0057
Language: et
Date: 2010-07-14 00:00:00
Title: Kohtuasi F-57/10: 14. juulil 2010 esitatud hagi — Pedeferri jt versus komisjon

19.2.2011   
            
            
               ET
            
            
               Euroopa Liidu Teataja
            
            
               C 55/36
            
         14. juulil 2010 esitatud hagi — Pedeferri jt versus komisjon
   (Kohtuasi F-57/10)
   2011/C 55/66
   Kohtumenetluse keel: itaalia
   
      Pooled
   
   
      Hagejad: Stefano Pedeferri (Sangiano, Itaalia) jt (esindaja: advokaat G. Vistoli)
   
      Kostja: Euroopa Komisjon
   
      Hagi ese ja sisu
   
   Nõue tunnistada, et hagejad on Euroopa Komisjoni teenistujate staatuses ja arvata nad tagasi Ispra Teadusuuringute Ühiskeskuse personali hulka. Lisaks nõue hüvitada igale hagejale tema kantud varaline ja mittevaraline kahju.
   
      Hagejate nõuded
   
   
               —
            
            
               tuvastada, et hagejate teenistussuhe sõlmiti, rikkudes jämedalt Itaalia riigi seadust nr 1369/60 ja sellest tulenevalt tunnistada, et igaühel hagejatest oli teenistussuhe Euroopa Komisjoniga nende teenistuskohustustele vastavate lepingu-, töötasu- ja sotsiaalkindlustuse tingimustega, alates teenistuskohustuste täitmisele asumise kuupäevast või muust menetluse kestel kindlaks määratavast kuupäevast;
            
         
               —
            
            
               kohustada Euroopa Komisjoni arvama hagejad tagasi Ispra Teadusuuringute Ühiskeskuse personali hulka vastavatel normatiivsetel, maksu- ja sotsiaalkindlustusalastel tingimustel;
            
         
               —
            
            
               mõista Euroopa Komisjonilt hagejate kasuks välja kõik neile kui Ispra Teadusuuringute Ühiskeskuse teenistujatele võlgnetavad summad, nii et muu hulgas hüvitataks vahe sotsiaal- ja tervisekindlustusmaksete vahel, käesoleva asja lõpetava lahendiga kindlaksmääratud ulatuses, vastavalt niisuguse Euroopa Liidu teenistuses oleva isiku normatiivsele ja majanduslikule seisundile, kes täidab turvateenuste valdkonna abiteenistuja ülesandeid;
            
         
               —
            
            
               mõista igale hagejale varalise ja mittevaralise kahju hüvitamiseks välja summa, mis võrdub 50 %-ga neile eespool kirjeldatud alustel välja mõistetud võlgnevusest ja igal juhul vähemalt 50 000 euroga.